
Kirjalike nõusolekute andmine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid ehitiste omanikelt kirjalike nõusolekute väljastamise taotlused ehitusprojektide ja riigilõivu maksekorraldustega. Esitatud ehitusprojektid vastavad ehitusprojekti esitatavatele nõuetele ning projekteerimistingimustele. Seega, kirjalike nõusolekute andmiseks takistusi ei ole ning ehitistele võib anda kirjalikud nõusolekud.
2. ÕIGUSLIKUD ALUSED

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd;

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.
3. OTSUS
Anda kirjalikud nõusolekud alljärgnevatel aadressidel:
3.1. Kastani tn 14 piirdeaia püstitamiseks;
3.2. Pikk tn 18 piirdeaia püstitamiseks;
3.3. 1. Jõe tn 1 katusealuse, puukuri ja piirdeaia püstitamiseks;

3.4. Rahu tn 16b teise trepikoja (korterid nr 37-72) soja- ja külmavee püstikute rekonstrueerimiseks;

3.5. Pimeaias ja Pimeaia tn 1 bastionidel piirdeaia püstitamiseks;

3.6. Pimeaia ja Pimeaia tn 1 kinnistutel drenaaži ehitamiseks;

3.7. Pimeaia tänava, Pimeaia ja Pimeaia tn 1 kinnistutel drenaaži ehitamiseks.
4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.

